宿沃洲山寺
作者：魏徵
朝代：唐

paragraphs: 崆峒山叟到江東，荷杖來尋支遁蹤。
馬蹟幾經青草沒，仙壇依舊白雲封。
一聲清磬海邊月，十里香風澗底松。
何代沃洲今夜興，倚杖來聽赤城鐘。
（見《會稽掇英總集》卷四。
）（按：《全唐詩續補遺》卷二十據《輿地紀勝》卷四，錄此詩之後四句，作者作魏證。
陳耀東《全唐詩拾遺》據同治《嵊縣志》卷二四收本詩。
魏徵平生未至越中，友人趙昌平謂此詩格律非唐初所有，因疑非徵作。
因出處較早，姑仍錄存。
又按：《會稽掇英總集》，宋孔延之熙寧五年編。
《四庫全書總目》卷一八六該集提要云：「延之以會稽山水人物，著美前世，而紀錄賦詠，多所散佚。
因博加搜採，旁及碑版石刻，自漢迄宋，凡得銘志歌詩等八百五篇，輯爲二十卷。
」今自該集輯出唐人佚詩達百首之多。
）。